મન પરનો બોજો કંઈક હળવો થયો. હવે કદાચ શાંતિથી ઊંઘી શકાશે એમ શાલિનીતાઈને લાગ્યું. બીજા દિવસથી મન પરથી બધું ખંખેરી નાખીને તેઓ થોડી થોડી તૈયારી કરવા લાગ્યાં. પંદરેક દિવસ પછી રાયગઢમાં મોટું સાહિત્ય સંમેલન હતું. એમને મુખ્ય વક્તા તરીકે હાજર રહેવાનું આગ્રહભર્યું આમંત્રણ મળ્યું હતું. વિષય હતો ‘મારા જીવનનો સાર-મારું સાહિત્ય’. ડાયરી લઈને એમણે પોતાના વક્તવ્ય માટેના મુદ્દા નોંધવા માંડ્યા.